Чокманово
Чокманово е село в Южна България. То се намира в община Смолян, област Смолян.

География 
Чокманово е разположено на южните склонове на Кайнадинския рид на Родопите на около 6 км южно от град Смолян и 7 km северно от село Смилян. В околностите на Чокманово, по пътя за Смолян, се намира манастирът „Свети Атанас“. На края на селото в посока село Смилян е изграден цех за преработка на диворастящи гъби.

История 

Първото заселване е станало през 1600 година. През 1836 година в селото е открито училище, а след дълга борба и пререкания с тогавашните власти е построена първата църква. В селото има две големи източноправославни църкви и много параклиси в околностите му.

Според Националния регистър на населените места през 1934 година Чокманово е наброява 941 души, а през 2011 година – 93 души.

Населението на село Чокманово е източноправославно.

Личности 

 Андрей Макрелов, духовник и деец на ВМОРО
 Д-р Асен Каишев (18?? – 1944) – известен пловдивски лекар и общественик.
 Атанас Апостолов, македоно-одрински опълченец, 22-годишен, кафеджия, ІІІ отделение, Скеченска чета, 2 рота на 14 воденска дружина.
 Атанас Каишев (1872 – 1941) – генерал, професор по военни науки.
 Атанас Ташев (1915 – 1987) – военен
 Бисер Киров (1942 – 2016) – поп певец, композитор и общественик.
 Иван Караманджуков, български революционер, четник на Петко войвода, деец на ВМОРО
 Костадин Попандреев Макрелов (1880 – 1907), деец на ВМОРО
 Любен Станев (1924 – 2009) по майчина линия от рода Каишеви. Сценарист на около 15 игрални филми, най-известният от които е „Цар и генерал“ (1966).
 Никола Каишев (1863 – 1953), инженер и общественик
 Петър Даракчиев (1879 – 1907), български революционер, деец на ВМОРО
 Петър Каишев (1929) – български режисьор
 Ростислав Атанасов Каишев (1908 – 2002) – академик на БАН, професор, доктор на физикохимичните науки. Син на генерал Атанас Каишев.
 Таню Стоев Братанов (1863 – ?), български революционер, деец на ВМОРО
 Христо Стоев Братанов-Лакудата (1869 – 1934), български революционер, деец на ВМОРО
 Христо Караманджуков (1876 – 1952), български революционер, деец на ВМОРО
 Христо Тодоров-Дювлете, четник от ВМОРО.

Библиография 
 Тодор Тодоров, Андрей Печилков, Александър Караманджуков, Чокманово, минало, том първи, издание 1999 г. София. Кушавлиев и сие, страница 476.
 ТД. Държавен архив – Смолян, Читалище „Христо Ботев“ – Чокманово. Съставители: Димитър Анг. Севов, д-р Атанас Илиев Шопов, Никола Ангелов Колев. ИЛИНДЕН, сборник от статии, Издаден в Смолян 2005 година.

Бележси 

Села в област Смолян
Населени места в община Смолян